**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.12.2019, ora 08.00 – 14.12.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.12.2019, ora 7.00**

**RÂURI**

**Debitele au fost,** **în general, staționare**, exceptând râurile din bazinele hidrografice: Jiu, Olt inferior, Argeş superior, unde au fost în ușoară creștere, ca urmare a efectului combinat al precipitațiilor lichide în curs, celor prognozate şi propagării.

Creșteri ușoare de niveluri şi debite s-au produs pe unele râuri din bazinul superior al Ialomiţei datorită precipiaţiilor din interval.

Formaţiunile de gheaţă (gheaţă la maluri, năboi, izolat pod de gheață) prezente pe râurile din Transilvania, nordul Munteniei și Moldova au fost în diminuare, restrângere şi eliminare.

Debitele se situează, în general, la valori cuprinse între 30-100% din mediile multianuale lunare, mai mici (sub 30% din normalele lunare) pe: Iza, Mara, Tur, Crasna, Crişul Alb, Crişul Negru, Barcău, Bega Veche, Timiş, Moraviţa, Caraş, Râmnicu Sărat, Bârlad, Jijia, unii afluenţi ai Someșului (Sălăuţa, Şieu, Bistriţa, Ilişua, Lonea, Fizeş, Lăpuş, Cavnic), Mureșului (Luţ, Comlod, Feernic, Vișa, Secaș, Ampoi, Râul Mare, Râul Galben), Jiului (Coşuştea, Amaradia), Oltului (Ghimbăşel, Turcu, Hârtibaciu, Cerna) şi Argeşului (R. Doamnei).

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi, în general, staţionare**, exceptând cursul mijlociu şi inferior al Jiului şi cursul inferior al Oltului, unde vor fi în creştere prin propagare.

Formaţiunile de gheaţă (gheaţă la maluri, năboi, izolat pod de gheață) existente vor fi în restrângere, diminuare şi eliminare.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) **î**n intervalul 13-14.12.2019 **a fost în scădere, având valoarea de 4100 m3/s**, sub media multianuală a lunii **decembrie (5200 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi** **în scădere (4000 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 13.12.2019, ora 08.00 –14.12.2019, ora 06.00**

**Este în vigoare p**â**nă pe data de 14.12.2019, la ora 10:00, aten**ţ**ionarea meteorologică nr. 97-COD GALBEN, viz**â**nd intensificari ale v**â**ntului cu viteze de peste 70-80 km/h** ş**i ninsori viscolite cu depunere de strat consistent de zăpadă în Carpa**ţ**ii Meridionali (jude**ţ**ele vizate:** *ARGEŞ, BRAŞOV, CARAŞ-SEVERIN, DÂMBOVIŢA, GORJ, HUNEDOARA, MEHEDINŢI, PRAHOVA, SIBIU ŞI VÂLCEA***).**

**În ţară,** în regiunile intracarpatice vremea a fost deosebit de caldă, cerul temporar noros și doar pe arii restrânse a plouat slab. În restul teritoriului, vremea a fost închisă și apropiată de normal din punct de vedere termic. Burniță sau ploi slabe cantitativ s-au semnalat pe arii extinse în Muntenia, local în Oltenia și Moldova și izolat în Dobrogea, iar la munte a nins și s-a depus strat nou de zăpadă. Vântul a suflat tare în zona montană înaltă, cu rafale de până la 115 km/h (Vf. Omu), viscolind și spulberând zăpada. Intensificări ale vântului, dar la cote mai reduse, s-au consemnat și în Banat, nordul Moldovei și izolat în Crișana și Transilvania. Stratul de zăpadă, prezent în zona montană, măsura aseară, la ora 20, până la 55 cm (Bâlea Lac). Temperaturile maxime s-au încadrat între 1 grad la Darabani și 12 grade la Mangalia, Lugoj, Gurahonț, Blaj, Timișoara, Constanța și Brașov, iar la ora 06.00 se înregistrau valori termice cuprinse între -3 grade la Toplița și Dumbrăveni și 11 grade la Constanța, Mangalia și Sf. Gheorghe - Deltă. Mai ales dimineața și noaptea a fost ceață local în regiunile estice și sudice și izolat în restul teritoriului.

**Observație:** de ieri dimineața, de la ora 06.00, au fost în vigoare 15 atenționări cod galben pentru fenomene meteorologice periculoase imediate, emise precum urmează: 5 de CNPM București, câte 4 de SRPV Bacău și SRPV Timișoara și 2 de SRPV Sibiu.

**La Bucureşti,** vremea s-a menținut închisă. Trecător a plouat slab, iar vântul a suflat slab și moderat. Temperatura maximă a fost de 6 grade la Afumați și Filaret și 5 grade la Băneasa, iar la ora 06.00 se înregistrau 7 grade la toate stațiile. Seara și noaptea s-a semnalat ceață.

**3. Prognoza meteorologică în intervalul 14.12.2019, ora 08.00 –15.12.2019, ora 8.00**

**În ţară,** vremea va fi caldă pentru această perioadă din an în toate regiunile, dar cu precădere în sud-est. Pe parcursul zilei cerul va avea înnorări în majoritatea zonelor și va ploua local în vest și nord-vest și pe spații restrânse în restul teritoriului, iar la munte, în special în Carpații Occidentali, se vor semnala precipitații mixte. Unele intensificări ale vântului vor fi în zona montană înaltă și în sudul Banatului. Seara și noaptea înnorările vor fi mai persistente și ploile mai frecvente în Muntenia, Dobrogea, sudul și centrul Moldovei, Maramureș și estul Transilvaniei, în timp ce în restul țării va mai ploua izolat, iar spre dimineață cerul va deveni variabil; în Carpații Orientali și la altitudini mari în Meridionali vor fi precipitații sub formă de lapoviță și ninsoare, izolat vor fi condiții de polei, iar pe creste vântul va avea intensificări, temporar viscolind sau spulberând zăpada. Temperaturile maxime se vor încadra între 5 și 15 grade, iar cele minime în general între 1 și 9 grade. Se va semnala local ceață - în prima parte a zilei în special în sudul și estul țării, iar noaptea cu precădere în vest și sud-vest.

**La Bucureşti,** vremea va deveni deosebit de caldă pentru această perioadă din an, astfel încât temperatura maximă va fi de 10...12 grade, iar cea minimă va fi de 4...6 grade. Cerul va avea înnorări, iar spre seară și noaptea va ploua slab. Vântul va sufla slab și moderat. În prima parte a zilei se va semnala ceață.

***II. CALITATEA APELOR***

**Pe fluviul Dunărea**

**A.R.B.D.D. Tulcea** a informat la data de 13.12.2019 despre o posibilă poluare cu produs petrolier a fluviului Dunărea în zona Mm 37,5 sub forma unei pete cu lungimea de 700 m şi lăţimea de 3-4 m (în urma unei informaţii telefonice primite de la Poliţia de Frontieră). În urma verificărilor efectuate la faţa locului de către reprezentanţii Căpităniei Portului Tulcea, S.G.A. Tulcea şi A.R.B.D.D. Tulcea nu au fost observate urme de poluare. Un echipaj al G.N.M.-C.J. R.B.D.D. se află în aval de zona menţionată pentru monitorizarea situaţiei. Se va reveni cu informaţii.

Pe râurile interioare și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la data de 12.12.2019 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE